PATVIRTINTA

 Vilniaus rajono savivaldybės

 Administracijos direktoriaus

 2024 m. rugsėjo 9 d.

 įsakymu Nr. A27(1)-1205

 Priedas Nr. 12

**Vilniaus rajono savivaldybės administracijos Nemenčinės seniūnijos**

**2023 m. veiklos ataskaita**

1. **Vilniaus rajono savivaldybės administracijos Nemenčinės seniūnijos 2023-tųjų metų ataskaita.**

1.1. Seniūnijos trumpa charakteristika.

Seniūnija yra Vilniaus rajono savivaldybės administracijos filialas, veikiantis tam tikroje savivaldybės teritorijos dalyje. Seniūnija savo veikloje vadovaujasi Lietuvos Respublikos Konstitucija, Vyriausybės nutarimais, savivaldybės tarybos veiklos reglamentu ir sprendimais, mero potvarkiais, administracijos nuostatais, administracijos direktoriaus įsakymais ir kitais įstatymais, teisės aktais. Seniūnijos tikslas – skatinti ir plėtoti vietos savivaldą kaip demokratinės rajono raidos pagrindą, palaikyti glaudesnius ryšius su vietos bendruomene bei gerinti gyvenimo kokybę, kuriant sveiką, saugią ir švarią aplinką. Taipogi organizuoti seniūnaičių ir gyventojų sueigas, informuoti gyventojus apie Savivaldybės tarybos, Mero, Administracijos, Seniūnijos veiklą bei rinkti informaciją iš gyventojų apie spręstinas problemas kelių būklės, viešosios tvarkos ir kitais klausimais.

Nemenčinės seniūnijos teritorija yra aplink Nemenčinės miestą. Ribojasi seniūnija su Bezdonių, Buivydžių, Sužionių, Paberžės ir Riešės seniūnijomis, Švenčionių r. sav. Seniūnijos teritorijos plotas sudaro 15251 ha. Seniūnijoje yra 108 kaimai. Didžiausios gyvenvietės tai: Didžiosios Kabiškės, Rudausiai, Kreivalaužiai, Tuščiauliai, Eitminiškės, Raudondvaris.

Lankytinos vietos: Gėlos ežeras, Nemenčinės Piliakalnis su priešpiliu ir gyvenviete, Skališkių ola, pėsčiųjų tiltas per Žeimenos upę, Struvės geodezinis lankas, Europos geografinis centras, Parčevskių dvaras.

Seniūnijos veikla 2023 m. buvo organizuojama pagal seniūnijos metinį veiklos planą, patvirtintą Vilniaus rajono savivaldybės administracijos direktoriaus 2023-03-01 įsakymu Nr. A27(1)-595 „Dėl Vilniaus rajono savivaldybės administracijos seniūnijų 2023 m. veiklos planų patvirtinimo“.

 1.2. Seniūnijos gyventojų pokyčiai per metus:

|  |  |  |  |
| --- | --- | --- | --- |
| **Seniūnijos gyventojai pagal pagrindines amžiaus grupes** | **2022-ųjų metų skaičius** | **2023-ųjų metų skaičius** | **Pokytis (- +)** |
| **Gyventojų skaičius (iš viso)** | 3963 | 4008 | +45 |
| **Gyvenamąją vietą deklaravo:** | 255 | 202 | -53 |
| Iki 18 metų | 711 | 713 | +2 |
| 18-45 metų | 1349 | 1346 | -3 |
| 45-65 metų | 1212 | 1210 | -2 |
| 65-85 metų | 608 | 649 | +41 |
| Nuo 85 metų | 84 | 90 | +6 |
| **Darbingo amžiaus** | 2597 | 2540 | -57 |
| **Pensinio amžiaus** | 675 | 760 | +85 |
| **Vienišų nusenusių** | 33 | 34 | +1 |
| **Daugiau nei 65 m. amžiaus** |  | 739 |  |
| **Suaugusiųjų neįgaliųjų** | 240 | 255 | +15 |
| **Vaikų su negalia iki 18 m.** | 15 | 11 | -4 |
| **Darbingo amžiaus neįgaliųjų** | 116 | 122 | +6 |
| **Šeimų patiriančių socialinę atskirtį sk.** | 10 | 8 | -2 |
| **Gimė** | 17 | 22 | +5 |
| **Mirė** | 56 | 58 | +2 |
| **Seniūnijos mokyklose, darželiuose besimokančių skaičius:** |  |  |  |
| Eitminiškių pagrindinė mokykla | 61 | 61 | - |
| Kabiškių vaikų lopšelis-darželis | 56 | 58 | +2 |
| Nemenčinės vaikų darželio skyrius Rudausių daugiafunkcis centras | 23 | 20 | -3 |

 1.3. Seniūnija, jos darbuotojai, seniūnaitijos (įgyvendinti darbai per metus).

Nemenčinės seniūnija yra Vilniaus rajono savivaldybės administracijos struktūrinis teritorinis padalinys, veikiantis Vilniaus rajono aptarnaujamos teritorijos dalyje. 2023 m. Nemenčinės seniūnijos vidinė struktūra: seniūnas, vyr. raštvedys, vyresn. finansininkas, inspektorius, 3 vyresn. specialistai, vyresn. soc. darbo organizatorius, valytojas, kapinių prižiūrėtojas ir 4 kiemsargiai.

Nemenčinės seniūnija padalinta į septynias seniūnaitijas. 2023 m. spalio mėn. išrinkti 2023-2027 m. kadencijai seniūnaičiai: D. Kabiškių seniūnaitijoje – seniūnaitis Arkadij Buchovskij, Rudausių seniūnaitijoje – seniūnaitė Ingrida Petrauskienė, Kreivalaužių seniūnaitijoje – seniūnaitė Neringa Bakutytė, Tuščiaulių seniūnaitijoje – seniūnaitė Justina Zelvaraitė, Raudondvario seniūnaitijoje – seniūnaitis Kšištof Bužinski, Eitminiškių seniūnaitijoje – seniūnaitė Jūratė Jačun ir Grąžtelių seniūnaitijoje – seniūnaitė Olga Kondratovič.

 1.4. Viešųjų darbų programa (panaudotos lėšos, įdarbintų žmonių sk., įvykdyta veikla per metus).

Seniūnija organizuoja užimtumo didinimo programos vykdymą siekdama užtikrinti darbo vietas bedarbiams. 2023 m. pagal užimtumo didinimo programą panaudota 4074 Eur. Iš viso buvo įdarbinti 2 asmenys, kurie atliko laikino pobūdžio teritorijos tvarkymo darbus, t. y. visuomenės poreikiams pritaikytų teritorijų tvarkymas (atliekų surinkimas visuomenės poreikiams pritaikytose zonose, kelkraščiuose, šienavimas, kapinių priežiūra ir kt.).

Vykdant užimtumo didinimo programą buvo tvarkomos seniūnijos didesnių kaimų teritorijos (D. Kabiškių, Eitminiškių, Rudausių, Kreivalaužių, Tuščiaulių), kelių šlaitai, poilsiavietės, apleistos kapavietės, rekreacinės zonos. Taipogi pagelbėta mokyklai, darželiams, bažnyčiai.

 1.5. Komunaliniai darbai (įgyvendinti darbai, panaudotos lėšos, svarbiausios problemos per metus).

2023 metais seniūnija organizavo ir vykdė seniūnijai priskirtų bendro naudojimo teritorijų, kapinių, kelių, gatvių, gatvių apšvietimo ir kitų viešųjų vietų priežiūrą:

* Nupjauti avariniai medžiai – 3781 Eur;
* Bešeimininkių gyvūnų tvarkymas – 4357 Eur;
* Atliktas tvenkinio valymas Didžiųjų Kabiškių k. – 18000 Eur;
* Kreivalaužių k. įrengta lietaus nuvedimo sistema – 58859 Eur;
* Baigta įrengti vaikų žaidymų aikštelė Kreivalaužių k. – 15186 Eur;
* Atlikti skverų projektavimo darbai Rudausių k. ir Kreivalaužių k. – 11150 Eur;
* Baigta įrengti futbolo aikštelė Rudausių k. – 6088 Eur;
* Mažoji architektūra (informacinių stendų įrengimas, dėžių smėliui bei šiukšliadėžių pirkimas) - 4641 Eur;
* Elektros energijos suvartojimas gatvių apšvietimui, elektros tinklų remonto ir atnaujinimo darbai – 62406 Eur;
* Kadastrinių matavimų, topografinių nuotraukų atlikimas, taškų nužymėjimas – 8733 Eur;
* Dalinai įrengta mažoji urbanistika parke Didžiųjų Kabiškių k. (suolai, suoliukai, dviračių stovai, šiukšliadėžės, betoninės gėlinės) – 19437 Eur;
* Kelių žemėlapių kūrimas – 6316 Eur;
* Želdinių inventorizavimo parengimas Girijos k. Gofo g. – 2904 Eur.
* Pėsčiųjų takų įrengimas parke Didžiųjų Kabiškių k. – 93883 Eur.

 1.6. Visuomeninės paskirties teritorijų, poilsinių zonų, parkų ir kt., sutarčių dėl laikinų prekybos nuomos vietų (kioskai), prekybos aikštelių, prekybos ir paslaugų vietų ir kt. pokytis per metus:

|  |  |  |  |
| --- | --- | --- | --- |
| **Pavadinimas** | **2022-ųjų metų skaičius** | **2023-ųjų metų skaičius** | **Pokytis (- +)** |
| Visuomeninės paskirties teritorijos | 9 | 9 | - |
| Prekybos aikštelės (paviljonas) | 1 | 1 | - |
|  |  |  |  |

1.7. Kelių priežiūra (įgyvendinti darbai, panaudotos lėšos, svarbiausios problemos per metus).

Kelių priežiūros darbams Nemenčinės seniūnijoje panaudota 740171 Eur. Visų seniūnijos vietinės reikšmės kelių, gatvių bendras ilgis 152,6 km. Dalyje kelių gatvių pavyko žymiai pagerinti dangos būklę, užtaisyti didžiausi kelio nelygumai, operuojant palyginus nedideliais ištekliais.

* Stripūnų k., Stripūnų g. VL7659 (450m), asfaltbetoninės dangos įrengimas – 130648 Eur;
* Piliakalnio k., Kalnelių g. VL7651 (101m), asfaltbetoninės dangos įrengimas – 80098 Eur;
* Vilijos g., Kreivalaužių k. VL7673 (720m) šaltas dangos regeneravimas 27146 Eur;
* Privažiuojamasis kelias prie sodybų nuo kelio 102 VL0516 (390 m), žvyro dangos paprastas remontas – 18904 Eur;
* Pavasario polaidžio padarinių šalinimas, atstatant dangą keliuose: VL0580; VL0506; VL0570; VL0560; VL0505; VL0571; VL7675; VL0504; VL0505 – 174361 Eur.
* Kelių ir gatvių asfaltbetoninės dangos pažaidų taisymas – 42396 Eur;
* Vietinių kelių ir gatvių žvyro ir grunto dangos lyginimas ir profiliavimas – 92850 Eur;
* Kelių sutvarkymas ūkio būdų, šienavimas, transporto paslaugų užsakymas) – 28721 Eur;
* Raudondvario k., gatvės VL7665 vandens nuvedimo sutvarkymas – 2355 Eur;
* Kelio ženklų, informacinių ženklų įrengimas – 21930 Eur;
* Vietinių kelių ir gatvių barstymas ir valymas nuo sniego – 120762 Eur.

2023 m. pavasaris buvo nepalankus žvyrkeliams, nemažai seniūnijos žvyrkelių atkarpų tapo tiesiog nepravažiuojamomis, todėl buvo skirta papildomų lėšų polydžio padariniams likviduoti.

Nemenčinės seniūnija vykdo nuolatinę vietinės reikšmės kelių ir gatvių priežiūrą. Nuo ankstyvo pavasario, kai išeina iš grunto įšalas prasideda žvyro dangos priežiūra, tai yra: žvyrkelių profiliavimo darbai, dangos stiprio atkūrimas, pridedant žvyro medžiagų mišinių.

Seniūnija vykdo nuolatinę kelio elementų priežiūra vasarą: kiekvienais metais sustipriname asfaltuotų kelių kelkraščius, ūkio būdu, seniūnijos darbuotojai, užpila iki briaunos žvyro mišinio papildomą sluoksnį, sutankina sluoksnį su vibroplokšte taip apsaugodami kelio elementą nuo apgadinimo.

Kitas svarbus kelių priežiūros aspektas tai pakelių šienavimas bei valymas nuo krūmų. Šienavimas padeda saugoti kelio konstrukciją, gerina matomumą. Nupjovus žolę ir krūmus, saugoma kelio danga, kelkraštyje vizualiai praplatėja kelias – prasiplečia vairuotojo matomumo laukas. Prižiūrint pakeles važiuoti keliu tampa saugiau, nes atsiveria kelkraščiai, grioviai ir šlaitai. Nupjauta žolė ne tik pagerina važiavimą keliais, bet ir leidžia anksčiau pamatyti besiartinančius prie kelio laukinius gyvūnus, neužstoja ženklų.

Dar vienas nuolatinės vietinės reikšmės kelių ir gatvių priežiūros aspektas tai kelių šlavimas, ypač po žiemos sezono, kada keliai yra intensyviai barstomi žvyro ir druskos mišinių.

Taipogi seniūnija pavasarį ir rudenį šalina tokius kelių defektus kaip išdaužos, įrengiama nemažai įvairių kelio ženklų, nuo gatvės pavadinimo iki saugių eismo priemonių.

Žiemos sezono metu įdedama nemažai pastangų, kad seniūnijos gyventojai saugiai pasiektų savo gyvenamuosius namus, keliai yra intensyviai valomi nuo sniego bei barstomi smėlio ir druskos mišiniu nuo plikledžio.

1.8. Apšvietimo įrengimas/atnaujinimas

|  |  |  |
| --- | --- | --- |
| **Naujai įrengta apšvietimo tinklų atkarpa metrais** | **Atnaujinta apšvietimo stulpų (vnt.)** | **Naujai įrengtų apšvietimo stulpų (vnt.)** |
| Didžiųjų Kabiškių k. parkas 391m | - | 12 |
| Kreivalaužių k. skveras 227m | - | 6 |

1.9. Seniūnijos teikiamos viešosios paslaugos gyventojams (svarbiausia informacija, išduoti dokumentai per metus).

Sprendžiant įvairias problemas, savo kompetencijos ribose seniūnija vykdo susirašinėjimą su kitomis įstaigomis bei gyventojais:

- išduoda įvairias pažymas gyventojams, patvirtinančias faktinę padėtį;

- priima iš gyventojų prašymus, pareiškimus ir skundus įvairiais klausimais ir nagrinėja juos savo kompetencijos ribose;

- leidžia įsakymus veiklos organizavimo klausimais;

- atlieka Notariato įstatyme ir Civiliniame kodekse numatytus notarinius veiksmus;

- organizuoja seniūnijai priskirtų bendro naudojimo teritorijų, kapinių, kelių, gatvių priežiūrą, bei gatvių ir kitų viešųjų vietų apšvietimą;

- organizuoja viešuosius ir visuomenei naudingus darbus;

- organizuoja socialinės paramos teikimą seniūnijos gyventojams;

- vykdo kitas pavestas seniūnijos veiklai priskirtas funkcijas.

|  |  |  |
| --- | --- | --- |
| **Dokumento pavadinimas** | **2022 - ųjų metų dokumentų skaičius** | **2023-ųjų metų dokumentų skaičius** |
| Leidimai laidoti | 15 | 11 |
| Charakteristikos, pažymos apie šeimos sudėtį | 75 | 50 |
| Deklaravo gyvenamąją vietą | 255 | 202 |
| Išregistruota | 6 | 5 |
| Išduota pažymų apie deklaruotą gyvenamąją vietą | 334 | 178 |
| Atlikta notarinių veiksmų | 18 | 10 |
| Priimta sprendimų dėl deklaravimo duomenų keitimo, taisymo, naikinimo |  | 44 |
| Išduota pažymų patalpos savininkui apie deklaravusius asmenis |  | 466 |
| Priimti ir apdoroti prašymai dėl vietinės rinkliavos | 319 | 307 |

1.10. Socialinis darbas (svarbiausia informacija, išmokos, dokumentai per metus).

Vadovaudamasi seniūnijos veiklos nuostatais, seniūnija teikia informavimo, konsultavimo, tarpininkavimo ir atstovavimo paslaugas gyventojams.

Nustatyta tvarka ir terminais organizuoja paramos maisto produktais gavimą iš Europos pagalbos labiausiai skurstantiems asmenims fondo. Informuoja asmenis apie reikalingus pateikti dokumentus, priima prašymus ir kitus reikiamus dokumentus bei nustato teisę į šią paramą. Tvarko savo seniūnijos besikreipusių gyventojų paramos maisto produktais apskaitą bei kaupia ir sistemina dokumentaciją. Vykdo prašymų dėl paramos maisto produktais priėmimo bei skyrimo suvedimą į informacines sistemas. Nukreipia mažas pajamas gaunančius asmenis dėl papildomos paramos maisto produktais gavimo į Labdaros ir paramos fondą ,,Maisto bankas“.

Nustatyta tvarka ir terminais priima prašymus dėl vienkartinių, tikslinių, sąlyginių ir periodinių pašalpų skyrimo ir mokėjimo bei perduoda juos Vilniaus rajono savivaldybės administracijos Socialinės rūpybos skyriui.

Vadovaujantis nustatyta tvarka ir terminais pildo Asmens veiklos ir gebėjimo dalyvauti įvertinimo klausimyną bei pokalbio su asmeniu metu balais įvertina asmens veiklą ir gebėjimą dalyvauti. Nustatyta tvarka ir terminais priima prašymus ir dokumentus dėl ilgalaikės, trumpalaikės ar dienos socialinės globos (toliau – socialinės globos) paslaugų, apgyvendinimo savarankiško gyvenimo namuose teikimo, atlieka asmens (šeimos) socialinių paslaugų poreikio, lankantis asmens namuose, vertinimą, atlieka asmens socialinės globos poreikio vertinimą, pildo apsilankymo asmens (šeimos) namuose aprašymą.

Sprendžiant gyventojų problemas taikomas komandinio darbo metodas, bendradarbiaujama su kitais Socialinių paslaugų centro padaliniais ir, esant poreikiui, su kitomis institucijomis, įstaigomis ir organizacijomis.

Teikia pasiūlymus ir organizuoja seniūnijos gyventojų, negalinčių savarankiškai pasirūpinti savimi, nukreipimą į palaikomojo gydymo ir slaugos ligonines.

Dalyvauja renginių seniūnijos/ bendruomenės gyventojams organizavime. Bendradarbiauja su kitomis įstaigomis ir organizacijomis, organizuojant paramos ir pagalbos teikimą nepasiturintiems.

|  |  |  |
| --- | --- | --- |
| **Išmokų pavadinimas** | **2022-aisiais metais išmokėta arba (ir) skaičius (Eur. arba (ir) sk.)** | **2023-aisiais metais išmokėta arba (ir) skaičius (Eur. arba (ir) sk.)** |
| Išmokos vaikams | 827721,99 | - |
| Vienkartinė išmoka vaikui | 14300,00 | - |
| Gauna nemokamą maitinimą | 81 | - |
| Vienkartinių pašalpų | 8967,00 | - |
| Socialinių pašalpų | 180648,32 | - |
| Laidojimo pašalpų | 7552,00 | - |
| Parama mokinių reikmenims įsigyti | 13800,00 | - |
| **Iš viso:** | 1052989,31 | Dėl kibernetinės atakos neturime tikslių duomenų |

|  |  |  |
| --- | --- | --- |
| **Dokumento pavadinimas** | **2022-ųjų metų dokumentų sk.** | **2023-ųjų metų dokumentų sk.** |
| Gauta ir registruota prašymų dėl vienkartinių pašalpų | 37 | 26 |
| Gauta ir registruota prašymų dėl vienkartinės pašalpos  | 90 | 58 |
| Gauta ir registruota prašymų dėl mokinio reikmenų pirkimo ir nemokamo maitinimo | 70 | 84 |
| Gauta ir registruota prašymų dėl vienkartinės išmoka nėščiai | 4 | - |
| Gauta ir registruota prašymų dėl vienkartinės išmokai gimus vaikui | 17 | 13 |
| Gauta ir registruota prašymų dėl išmokų vaikui | 92 | 102 |
| Gauta ir registruota prašymų dėl socialinių paslaugų | 3 | 6 |
| Gauta ir registruota prašymų dėl socialinės pašalpos | 325 | 297 |
| Prašymai dėl maisto produktų | 217 | 134 |
| Gauta ir registruota prašymų dėl šildymo kompensacijos | 520 | 529 |
| Gauta ir registruota prašymų dėl vienkartinės laidojimo pašalpos | 21 | 16 |

1.11. Žemės ūkis (svarbiausia informacija, įgyvendinti darbai per metus).

Nemenčinės seniūnija gyventojų patogumui vykdo valdų atnaujinimo, įregistravimo, išregistravimo, ūkio atnaujinimo, paraiškų priėmimo ir laukų įbraižymo darbus. 2023 metais Nemenčinės seniūnijoje uždeklaruota 4040,51 ha žemės ūkio naudmenų. Iš jų: 1065,82 ha javų (iš jų: 178,54 ha avižių, 514,05 ha žieminių kviečių, 132,81 ha vasarinių kviečių, 85,07 ha žieminių kvietrugių, 80,69 ha vasarinių miežių, 14,04 ha žieminių miežių, 60,62 ha žieminių rugių), 950,00 ha kukurūzų, 23,52 ha grikių, 45,30 ha žirnių ir kitų kultūrų. Užpildyta 4 pieno deklaracijų. 44 ūkininkai įregistravo bites, 52 ūkininkai įregistravo naminius paukščius.

Išduota pažymų dėl žemės ūkio veiklos – 32. Per metus seniūnijoje buvo užregistruoti 4 jaunieji ūkininkai iki 40-ies metų ir 45 jaunieji ūkininkai iki 40-ies metų deklaravo žemę. Seniūnijos stambiausi ūkiai - daugiau kaip 100 ha žemės turi 6 ūkininkai, daugiau kaip 50 ha – 11ūkininkų, daugiau kaip 20 ha – 24 ūkininkai.

2023 m. atlikti žemės ūkio darbai:

|  |  |  |  |
| --- | --- | --- | --- |
| **Darbų pavadinimas** | **2022-ųjų metų skaičius** | **2023-ųjų metų skaičius** | **Pokytis (- +)** |
| Įbraižyti laukai | 3030 | 2988 | -42 |
| Plotas ha | 4060 | 4040,51 | -19,49 |
| Priimta paraiškų | 361 | 351 | -10 |
| Atnaujinta valdų | 402 | 412 | +10 |
| Atnaujinti ūkininkų ūkiai | 141 | 152 | +11 |
| Naujai įregistruotų valdų | 18 | 16 | -2 |
| Išregistruotų valdų | 3 | 3 | - |
| Užregistruoti ūkininkų gyvūnų ūkiai | 74 | 96 | +22 |

 1.12. Panaudotos KPPP lėšos (įgyvendinti darbai, tikslai, uždaviniai per metus).

2023 m. sėkmingai panaudotos Kelių priežiūros ir plėtros programai skirtos lėšos, iš viso 194,0 tūkst. Eur, iš kurių buvo atlikti šie darbai:

**VL7651** Kalnelių g., Piliakalnio k. - asfaltbetoninės dangos įrengimas 455 m.

1.13. Panaudotos Paramos, visuomenei naudingiems tikslams pasiekti, lėšos (įgyvendinti darbai seniūnijoje, pagrindinė informacija).

Nebuvo.

 1.14. Panaudotos vietos bendruomenių savivaldos programos lėšos (įgyvendinti darbai, tikslai, uždaviniai per metus).

Nebuvo.

1.15. Seniūnijoje įgyvendinti projektai per metus.

2023 metais buvo įgyvendintas ne vienas ilgai lauktas projektas. Baigti dviejų, seniūnijos gyventojams svarbių, tiltų remonto darbai. Po ilgų remonto darbų atidarytas Kultūros paveldo saugomas Raudondvario k. tiltas, kuris jungia padalintą Raudondvario kaimą. Taip pat Santakos k. gyventojai gali saugiai naudotis atnaujintu pėsčiųjų tiltu per Žeimenos upę. Santakos k. pėsčiųjų tilto visos medinės konstrukcijos buvo pakeistos į saugias metalo konstrukcijas, todėl dabar gyventojai gali saugiai pasiekti kitą Žeimenos upės krantą, kur yra gyventojams svarbus objektas – traukinio stotelė.

Kreivalaužių k. probleminėse vietose 2022 m. buvo parengtas lietaus nuvedimo sistemos projektas, o 2023 m. projektas buvo įgyvendintas.

2023 m. buvo išasfaltuota itin probleminė kelio atkarpa (450 m) Stripūnų g., Stripūnų k. Asfaltuoto kelio sulaukė ir Piliakalnio k., Kalnelių g. gyventojai - išasfaltuota visa  Kalnelių g. Kartu su gyventojais džiaugiamės, kad pavyko įgyvendinti ilgai lauktą projektą. Kalnelių g. veda prie gamtos ir kultūros paveldo objekto - Nemenčinės piliakalnio su priešpiliu ir gyvenviete.

Saugių kelio eismo sąlygų užtikrinimui taip pat buvo atlikti ir pažvyravimo darbai:

1. Pailgės k., privažiuojamojo kelio prie sodybų nuo kelio 102 Vilnius-Švenčionys-Zarasai, pažvyruota 479 m;
2. Raudondvario k., Raudondvario 1-ijoje g. buvo pažvyruota 257 m atkarpa.

Nemenčinės seniūnijoje per 2023 m. buvo išdalinta parama iš „Maisto banko“. Parama buvo išdalinta 220 šeimoms ir iš viso išdalinta 15 000 tonų maisto produktų.

Ilgai lauktas mūsų seniūnijoje buvo gatvių apšvietimo modernizavimo projektas. Nauju, ekonomišku, moderniu gatvių apšvietimu jau gali džiaugtis: Nemenčinės II, Kukutiškių, Piliakalnio, D. Kabiškių, Sirvidiškių, Eitminiškių ir Rudausių k. gyventojai.

Gatvių apšvietimo sistemų modernizavimas leis ne tik sumažinti elektros energijos sunaudojimą ir seniūnijos patiriamas išlaidas gatvių apšvietimo eksploatacijai ir priežiūrai, bet ir tuo pačiu prisidės prie saugios aplinkos vietos gyventojams sukūrimo. Taip pat bus galimybė automatiškai reguliuoti apšvietimo srautą bei nustatyti apšvietimo sistemų sutrikimus.

Gatvių apšvietimo modernizavimo projektai finansuojami iš Europos Regioninės plėtros fondo.

Parkinis apšvietimas buvo įrengtas dviejuose skveruose – tai Kreivalaužių ir D. Kabiškių k. Gaukštonių k. buvo pakeisti seni šviestuvai į modernius LED šviestuvus.

Gyventojų ir svečių patogumui bei maloniam laisvalaikio leidimui gamtoje, D. Kabiškių skvere buvo išvalytas tvenkinys ir įrengti pėsčiųjų takai.

1.16. Kultūros, socialinės, sporto, sveikatos įstaigos, bibliotekos, bažnyčios ir kt. (pagrindinė informacija, įgyvendinti darbai per metus).

Nemenčinės seniūnijoje yra: Nemenčinės kultūros centro Eitminiškių ir D. Kabiškių skyriai, Rudausių daugiafunkcis centras, Rudausių, Eitminiškių, Kabiškių bibliotekos, Eitminiškių Šv. Antano Paduviečio bažnyčia.

2023 m. NKC skyriuose buvo suorganizuota nemažai švenčių ir renginių skirtų įvairioms amžiaus grupėms.

Balandžio 29-tą dieną Rudausių kaime vyko švarinimosi akcija ,,DAROM“. Aktyvius kaimo gyventojus šiai iniciatyvai subūrė VRSCB Rudausių struktūrinio padalinio vyr. bibliotekininkė Gražina Lapunienė. Akcijos metu buvo sutvarkyti gatvių kelkraščiai, žaidimų aikštelė ir kitos viešos vietos.

Liepos 2 dieną Rudausių kaime vyko orientacinės šeimų varžybos, kurias organizavo Rudausių daugiafunkcis centras ir Rudausių kaimo bendruomenė.

Rugpjūčio 15–19 dienomis Vilniaus r. Nemenčinės vaikų darželio skyrius Rudausių daugiafunkcis centras dalyvavo Architektūros fondo organizuojamame projekte „Keliaujančios architektūros dirbtuvės“, kurio tikslas skatinti vaikus ir jaunimą būti aktyviais savo aplinkos kūrėjais, aktyvinti bendruomeninę veiklą ir pilietiškumą mažuose Lietuvos miesteliuose.

Rugsėjo 17 d. Eitminiškių Šv. Antano Paduviečio parapijoje buvo aukojamos padėkos Šv. Mišios už sėkmingus parapijos bažnyčios išorės renovacijos darbus. Šv. Mišias celebravo Vilniaus vyskupas Darius Trijonis kartu su parapijos kunigu Jaroslavu Spiridovičiumi.

1.17. Bendruomenės, bendrijos (pagrindinė informacija, įgyvendinti darbai per metus).

Seniūnijos teritorijoje veikia Kabiškių kaimo bendruomenė, Rudausių kaimo bendruomenė, Kalnuotės bendruomenė. Nemenčinės seniūnijos teritorijoje užregistruotos Nemenčinės II k. bendruomenė ir Europos geografinio centro bendruomenė.

Kabiškių kaimo bendruomenė kartu su NDKC Kabiškių skyriumi 2023 m. organizavo daug švenčių ir renginių.

Rugsėjo 16 d. Skaidiškių parkas, esantis Nemėžio seniūnijoje, subūrė ūkininkus, gyventojus bei svečius į tradicinę Vilniaus rajono derliaus šventę. Derliaus šventei pasiruošti seniūnijai padėjo Kabiškių bendruomenė.

Spalio 14 d. Didžiosiose Kabiškėse skvere buvo pasodinti medeliai. Iniciatore buvo Fenstercraft Group, kuri suplanavo 2023 m. pasodinti medelius Vilniaus rajone. Prie medžių sodinimo prisijungė Kabiškių kaimo bendruomenės nariai.

1.18. Seniūnijos problemos (svarbiausi neįgyvendinti darbai, priežastys, poreikiai per metus).

Viena iš pagrindinių problemų Nemenčinės seniūnijoje – tai kelių būklė, ypač vietinės reikšmės keliai su žvyro danga, kurie sudaro 2/3 visų kelių. Nors kiekvienais metais blogesnių kelių žvyro dangos būklė gerinama, vis dar aktuali problema – žvyro dangos keliai palei tankiai apgyvendintas teritorijas. Gaunamų lėšų nepakanka gatvių asfaltbetonio dangai atnaujinti, įrengti.

 D. Kabiškių ir Rudausių gyvenvietėse gyventojams tiekiamo geriamojo vandens trasos pasenusios, dažnai sutrinka tiekimas dėl trasų gedimų. Reikėtų visą vandentiekio sistemą renovuoti gyvenvietėse.

D. Kabikių ir Eitminiškių kaimuose yra pastatyti nuotekų valymo įrengimai, tačiau prie šios sistemos prijungta tik dalis gyvenvietės namų. Reikėtų praplėsti nuotekų surinkimo tinklus, kad visi D. Kabiškių ir Eitminiškių kaimų gyventojai galėtų naudotis centralizuotu nuotekų surinkimu į valymo įrenginius.

 Nemenčinės seniūnijos teritorija yra aplink Nemenčinės miestą. Pagrindinės vaikų ugdymo įstaigos, poliklinika, parduotuvės, vaistinės, paštas, bažnyčia yra Nemenčinės mieste, todėl mūsų seniūnijos gyventojai kasdien lankosi Nemenčinės mieste. Šalia Nemenčinės miesto seniūnijos esantis kaimai: Nemenčinės II, Kukutiškių, D. Kabiškių, Vilkaraiščio ir Pučkalaukio yra sujungti valstybiniais keliais: Nr. 108, 5215, 5216 ir 5220, kuriuose nėra įrengta šaligatvių. Nemenčinės seniūnijos gyventojai, kiekvieną dieną vaikšto važiuojamąja kelio dalimi, kur yra intensyvus transporto priemonių eismas, tai yra labai nesaugu. Pėstiesiems ir dviratininkams skirta infrastruktūra gyvenvietėse skatina ne tik bemotorių transporto priemonių naudojimą, gerina gyventojų judumą, bet ir užtikrina pėsčiųjų ir dviratininkų eismo saugą, todėl šios infrastruktūros įrengimas yra būtinas. Nemenčinės seniūnija kartu su gyventojais kreipėsi į Lietuvos automobilių kelių direkcijos prie Susisiekimo ministerijos, tačiau kol kas teigiamo rezultato nepavyko pasiekti.

 Nemenčinės seniūnijos teritorijoje yra sakraliniai, gamtos, kultūros ir paveldo objektai, kuriuos reikėtų kompleksiškai sutvarkyti ir pritaikyti kultūrinėms, edukacinėms, socialinėms ir kt. reikmėms. Siekiant atgaivinti, išsaugoti ir atskleisti vertingąsias objektų savybes, sudaryti prielaidas lankytojų srautų didinimui bei Lietuvos gyventojų susidomėjimą kultūros, gamtos ir paveldo objektais, būtina sutvarkyti šiuos objektus, kad būtų patrauklus gyventojų ir turistų lankymui: Barūnėlių kapines, Liucionių olą, Nemenčinės piliakalnį su priešpiliu ir gyvenviete, Europos Geografinis centras ir Struvės geodezinis lankas.

**2.** **Vilniaus rajono savivaldybės administracijos Nemenčinės seniūnijos lėšų panaudojimas per 2023-sius metus.**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Programos kodas** | **Programos tikslo kodas** | **Uždavinio kodas** | **Priemonės kodas** | **Priemonės pavadinimas** | **Rezultatai/****Vertinimo** **kriterijai** | **Savivaldybės biudžeto asignavimai** | **Iš viso** | **Pastabos** |  |
| **Iš savivaldybės biudžeto** | **Iš valstybės biudžeto specialiųjų tikslinių dotacijų** | **Iš biudžetinių įstaigų įmokų ir pajamų iš mokesčių dalies** | **Iš viso asignavimų** | **Kitos lėšos** |  |  |  |
|  |
|  |
|  | Skirtos lėšos 2023 m. | Panaudotos lėšos 2023 m. | Skirtos lėšos 2023 m. | Panaudotos lėšos 2023 m. | Skirtos lėšos 2023 m. | Panaudotos lėšos 2023 m. | Skirtos lėšos 2023 m. | Panaudotos lėšos 2023 m. | Skirtos lėšos 2023 m. | Panaudotos lėšos 2023m. | Skirtos lėšos 2023 m. | Panaudotos lėšos 2023 m. |  |  |
|  | Eur | Eur | Eur | Eur | Eur | Eur | Eur | Eur | Eur | Eur | Eur | Eur |
| **Ekonominio konkurencingumo didinimo programa (01)**  |  |
| 01 | 01 |  |  |
| 01 | 01 | 01 |  |  |
| 01 | 01 | 01 | 15 |  | Administruoti neprivatizuoti butai seniūnijos teritorijoje; atliktas stogo remontas, projektavimas ir el.įrenginių prijungimas Nemenčinės g.10 D.Kabiškių k.; atliktas grindų remontas Parčevskių g.101-2, 101-3 Pailgės k.; parengtas energetinio naudingumo sertifikatas Radivoniškių k 5.  | 17439,82 | 17439,82 |  |  |  |  | 17439,82 | 17439,82 |  |  | 17439,82 | 17439,82 |  |  |
| 01 | 02 |  |  |
| 01 | 02 | 01 |  |  |
| 01 | 02 | 01 | 21 |  | Atlikta: žemės sklypų Pučkalaukio k., Kreivalaužių k., Piliakalnio k., Mokyklos g. Rudausių k., D.Kabiškių ir Rudausių k. topografinių nuotraukų parengimas bei suderinimas; žemės sklypo Pučkalaukio k. formavimo bei pertvarkymo darbai; žemės sklypo ženklinimas D.Kabiškių k.; žemės sklypo Pučkalaukio k. kadastriniai matavimai |  |  | 8732,57 | 8732,57 |  |  | 8732,57 | 8732,57 |  |  | 8732,57 | 8732,57 |  |  |
| **Švietimo kokybės ir prieinamumo gerinimo programa (02)** |  |
| 02 | 01 |  |  |
| 02 | 01 | 01 |  |  |
| 02 | 01 | 01 | 18 |  | Organizuotas Kalėdinis popietis vienišiems ir socialiai remtinėms gyventojams | 1000,00 | 1000,00 |  |  |  |  | 1000,00 | 1000,00 |  |  | 1000,00 | 1000,00 |  |  |
| **Susisiekimo ir gatvių apšvietimo infrastruktūros gerinimo programa (03)** |  |
| 03 | 01 | **Plėtoti rajono gyventojams patogią ir saugią susisiekimo sistemą** |  |
| 03 | 01 | 01 |  |  |
| 03 | 01 | 03 | **Apšviesti rajono gyvenviečių gatves ir plėsti gatvių apšvietimo tinklus** |  |
| 03 | 01 | 03 | 01 | Elektros energijos įsigijimas gatvių apšvietimui ir nuolatinė gatvių apšvietimo tinklų priežiūra seniūnijose | Apšviesta 17 seniūnijos gyvenviečių gatvių tamsiu paros metu: D.Kabiškių, Eitminiškių, Sirvydiškių, Rudausių, Kreivalaužių, Tuščiaulių, Pučkalaukio, Nemenčinė II, Gaukštonių, Raudondvario, Kreivalaužių k.; Piliakalnio k.; Purnuškių k.; Radžiulių k; Voskonių k., Miškinėlių k. Pailgės k..; atliktas el.tinklų remontas D.Kabiškių k.Įrengtas apšvietimas D.Kabiškių parke ir Kreivalaužių k. skvere. | 120500,00 | 118871,65 |  |  |  |  | 120500,00 | 118871,65 |  |  | 120500,00 | 118871,65 | Iš jų 56465 ilgalaikiam turtui |  |

|  |  |
| --- | --- |
| **Valdymo programa (04)**  |  |
| 04 | 01 | **Užtikrinti sklandų savivaldybės institucijų darbą** |  |
| 04 | 01 | 01 | **Sudaryti sąlygas Savivaldybės funkcijų vykdymui** |  |
| 04 | 01 | 01 | 04 | Seniūnijų darbo organizavimas | Vykdoma nuolat  | 303000,00 | 294853,93 |  |  | 2000,00 |  | 305000,00 | 294853,93 |  |  | 305000,00 | 294853,93 | Iš jų: 22794 ilgalaikiam turtui  |  |
| 04 | 01 | 04 |  |  |
| 04 | 01 | 04 | 02 | Mero rezervas | Išmokėtos vienkartinės materialinės pašalpos nukentėjusiems nuo gaisrų. | 1250,00 | 1250,00 |  |  |  |  | 1250,00 | 1250,00 |  |  | 1250,00 | 1250,00 |  |  |
| **Saugios ir švarios gyvenamosios aplinkos kūrimo programa (05)**  |
| 05 | 01 | **Užtikrinti gyventojams nepertraukiamą komunalinių paslaugų teikimą** |
| 05 | 01 | 01 |  |
| 05 | 01 | 01 | 15 |  | Atliktas vietinių kelių barstymas ir sniego valymas. | 62050,29 | 62050,29 |  |  |  |  | 62050,29 | 62050,29 |  |  | 62050,29 | 62050,29 |  |
| 05 | 01 | 02 | **Palaikyti rajone švarią aplinką** |
| 05 | 01 | 02 | 05 | Atliekų tvarkymas viešųjų erdvių zonose seniūnijos teritorijoje | Vykdoma nuolat | 18000,00 | 17999,57 |  |  |  |  | 18000,00 | 17999,57 |  |  | 18000,00 | 17999,57 |  |
| 05 | 01 | 02 | 06 | Viešųjų erdvių (kapinių, poilsio zonų ir pan.) tvarkymas seniūnijose | Seniūnijai priklausančių žvyrkelių greideravimas, žvyrkelių remontas; avarinių medžių pjovimas; bešeimininkių gyvūnų gaudymas; atliktas tvenkinio valymas D.Kabiškių k.;įrengta mažoji urbanistika Kabiškių parke ir Kreivalaužių skvere; įrengtos asfaltbetoninės dangos atkarpos VL7659 Stripūnų g. Stripūnų k. ir VL7651 Kalnelių g. Piliakalnio k.; atliktas šaltas dangos regeneravimas VL0591 Vilijos g. Kreivalaužių k.;baigta įrengti vaikų žaidymo aikštelė Kreivalaužių k.; įrengta futbolo aikštelė Rudausių k.; įrengti lietaus nuotekų šalinimo įrenginiai Taikos g. Kreivalaužių k.;įrengtas pėsčiųjų takas D.Kabiškių k. parke. | 1155100,00 | 976761,47 |  |  |  |  | 1155100,00 | 976761,47 |  |  | 1155100,00 | 976761,47 | Iš jų 413222ilgalaikiam turtui |

|  |
| --- |
| **Socialinės atskirties mažinimo programa (08)**  |
| 08 | 01 | **Didinti socialiai remtinų asmenų integraciją į visuomenę ir mažinti socialinę atskirtį** |
| 08 | 01 | 01 | **Teikti socialinę paramą** |
| 08 | 01 | 01 | 01 | Socialinio darbo organizavimas seniūnijoje | Vykdoma nuolat | 31300,00 | 31164,35 |  |  |  |  | 31300,00 | 31164,35 |  |  | 31300,00 | 31164,35 |  |
| 08 | 01 | 01 | 05 | Žemės ūkiui finansuoti | Vykdoma nuolat | 800,00 | 800,00 |  |  |  |  | 800,00 | 800,00 |  |  | 800,00 | 800,00 |  |
| 08 | 01 | 04 | **Padėti bedarbiams grįžti į darbo rinką** |
| 08 | 01 | 04 | 01 | Užimtumo didinimo programos vykdymas | Teritorijos tvarkymas ir grąžinimas. Bedarbių skaičiaus mažinimas |  |  | 4074,38 | 4074,38 |  |  | 4074,38 | 4074,38 |  |  | 4074,38 | 4074,38 |  |

Seniūnas Valerija Stakauskaitė

Vyresnioji finansininkė Janina Bistrickienė